CELEX: 32012R0455
Language: lv
Date: 2012-05-22 00:00:00
Title: Komisijas Īstenošanas regula (ES) Nr. 455/2012 ( 2012. gada 22. maijs ) par atsevišķu preču klasifikāciju kombinētajā nomenklatūrā

31.5.2012   
            
            
               LV
            
            
               Eiropas Savienības Oficiālais Vēstnesis
            
            
               L 141/5
            
         KOMISIJAS ĪSTENOŠANAS REGULA (ES) Nr. 455/2012
   (2012. gada 22. maijs)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu vai citus pasākumus, kas saistīti ar preču tirdzniecību.
            
         
               (3)
            
            
               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē saskaņā ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi noteikt, ka saistošo izziņu par tarifu, ko attiecībā uz preču klasifikāciju kombinētajā nomenklatūrā izdevušas dalībvalstu muitas iestādes, bet kas neatbilst šīs regulas noteikumiem, izziņas turētājs var turpināt izmantot trīs mēnešus saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
   2. pants
   Saistošo izziņu par tarifu, ko izdevušas dalībvalstu muitas iestādes, bet kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 22. maijā
      
         
            Komisijas un tās priekšsēdētāja vārdā –
         
            Komisijas loceklis
         
         Algirdas ŠEMETA
      
   
   
      (1)  OV L 256, 7.9.1987., 1. lpp.
   
      (2)  OV L 302, 19.10.1992., 1. lpp.
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  Produkts ar šādu sastāvu (masas procentos):
                  
                              —
                           
                           
                              vidēji trekns Mozzarella siers
                           
                           
                              45
                           
                        
                              —
                           
                           
                              panējums,
                           
                           
                              55
                              kas sastāv no:
                              
                                          —
                                       
                                       
                                          miltiem (kviešu un rīsu)
                                       
                                       
                                          25–30
                                       
                                    
                                          —
                                       
                                       
                                          ūdens
                                       
                                       
                                          20–25
                                       
                                    
                                          —
                                       
                                       
                                          olu pulvera
                                       
                                       
                                          < 2
                                       
                                    
                                          —
                                       
                                       
                                          pustrekna cietā siera
                                       
                                       
                                          < 2
                                       
                                    
                                          —
                                       
                                       
                                          sāls
                                       
                                       
                                          < 2
                                       
                                    
                                          —
                                       
                                       
                                          garšvielām/aromatizētājiem
                                       
                                       
                                          < 2
                                       
                                    
                                          —
                                       
                                       
                                          inulīna
                                       
                                       
                                          < 2
                                       
                                    
                                          —
                                       
                                       
                                          biezinātāja (E 464)
                                       
                                       
                                          < 2
                                       
                                    
                                          —
                                       
                                       
                                          auzu šķiedrām
                                       
                                       
                                          < 2
                                       
                                    
                                          —
                                       
                                       
                                          saulespuķu eļļas
                                       
                                       
                                          < 2
                                       
                                    
                        Produkts sastāv no siera kubiņiem vai stienīšiem, kas pirms iepakošanas un sasaldēšanas ir vairākas reizes panēti. Tas satur garšaugus un garšvielas un nav vārīts vai iepriekš cepts.
                  Produktu piedāvā saldētā veidā, parasti noslēgtos plastmasas maisiņos un/vai kartona kastēs. Pirms lietošanas to vāra eļļā, lai pasniegtu kā karsto uzkodu.
               
               
                  2106 90 98
               
               
                  Klasifikācija noteikta, ievērojot 1. un 6. vispārīgo kombinētās nomenklatūras interpretācijas noteikumu un KN kodu 2106, 2106 90 un 2106 90 98 formulējumu.
                  Izstrādājuma dominējošā sastāvdaļa, kas sastāda vairāk kā 50 masas %, ir panējums. Tāpēc klasificēšana 04. nodaļā nav iespējama, jo izstrādājums vairs nesaglabā siera pamatīpašības.
                  Tāpēc izstrādājums ir klasificējams ar KN kodu 2106 90 98 kā pārtikas izstrādājums, kas citur nav minēts vai iekļauts.